钦定古今图书集成/明伦汇编/氏族典/第443卷 > 《廖用贤尚友录》 > 耿寿昌
## 钦定古今图书集成/明伦汇编/氏族典/第443卷 > 《廖用贤尚友录》 > 耿寿昌

按《汉书食货志》：“宣帝即位，用吏多选贤良，百姓安土，
岁数丰穰，谷至石五钱，农人少利。时大司农中丞耿
寿昌以善为算，能商功利，得幸于上，五凤中奏言，故
事，岁漕关东谷四百万斛，以给京师，用卒六万人。宜
籴三辅、弘农、河东、上党、太原郡谷足供京师，可以省
关东漕卒过半。”又白“增海租三倍。天子皆从其计，漕”
事果便。寿昌遂白令边郡皆筑仓，以谷贱时增其贾
而籴，以利农；谷贵时减贾而粜，名曰“常平仓”，民便之。
上迺下诏，赐寿昌爵关内侯。